b'\n_START_ARTICLE_\nTaecyeon\n_START_SECTION_\nTalambuhay\n_START_PARAGRAPH_\nIpinanganak si Taecyeon sa Busan, Timog Korea, ngunit lumipat sila ng magulang niya at ng nakatatanda niyang kapatid na si Jihyen papuntang Bedford, Massachusetts noong 10 taong gulang siya. Nanirahan doon si Taecyeon sa loob ng 7 taon, at pumasok sa Bedford High School kung saan siya naging aktibong kasapi sa Chess Club, Jazz Band, JV Soccer Team at National Honor Society, bago siya bumalik ng Korea upang simulan at ipagpatuloy ang kaniyang karera roon. Nag-aral siya ng kursong Pangangasiwa ng Negosyo (Business Administration) sa Pamantasang Dankook. Pumasok din siya sa Unibersidad ng Korea sa Paaralang Graduweyt ng Internasyunal na Pag-aaral._NEWLINE_Bihasa siya sa mga wikang Koreano, Ingles at Hapones. Bilang katutubo ng Busan, gamay ni Taecyeon ang pananalita ng Gyeongsang satoori (punto ng diyalekto), kung saan ginamit niya iyon sa KBS2 drama na Wonderful Days.'